ประกาศกระทรวงพาณิชย์ เรื่อง แต่งตั้งพนักงานเจ้าหน้าที่
ประกาศกระทรวงพาณิชย์
ประกาศกระทรวงพาณิชย์
เรื่อง
แต่งตั้งพนักงานเจ้าหน้าที่[๑]
 

อาศัยอำนาจตามความในมาตรา ๖
แห่งพระราชบัญญัติมาตรฐานสินค้าขาออก พ.ศ. ๒๕๐๓
แก้ไขเพิ่มเติมโดยพระราชบัญญัติมาตรฐานสินค้าขาออก (ฉบับที่ ๒) พ.ศ. ๒๕๒๒
รัฐมนตรีว่าการกระทรวงพาณิชย์ออกประกาศไว้ ดังต่อไปนี้

๑. ให้ยกเลิกประกาศกระทรวงพาณิชย์ เรื่อง
แต่งตั้งพนักงานเจ้าหน้าที่ ลงวันที่ ๑๑ ธันวาคม ๒๕๓๕

๒. ให้ข้าราชการที่มีตำแหน่งต่อไปนี้
เป็นพนักงานเจ้าหน้าที่เพื่อปฏิบัติการตามพระราชบัญญัติดังกล่าวข้างต้น คือ
๒.๑ อธิบดีกรมการค้าต่างประเทศ
๒.๒ รองอธิบดีกรมการค้าต่างประเทศ
๒.๓ นักวิชาการมาตรฐานสินค้า ๙ ชช. กรมการค้าต่างประเทศ
๒.๔ ผู้อำนายการกองตรวจสอบและมาตรฐานสินค้า
กรมการค้าต่างประเทศ
๒.๕ หัวหน้าสำนักงานมาตรฐานสินค้า
๒.๖ หัวหน้าสำนักงานมาตรฐานสินค้าสาขา

ทั้งนี้ ตั้งแต่บัดนี้เป็นต้นไป


ประกาศ ณ วันที่ ๒๕ มกราคม พ.ศ. ๒๕๔๓
ศุภชัย พานิชภักดิ์
รัฐมนตรีว่าการกระทรวงพาณิชย์



































อุษมล/ผู้จัดทำ
๔
กรกฎาคม ๒๕๕๔

















































[๑] ราชกิจจานุเบกษา
เล่ม ๑๑๗/ตอนที่ ๑๖ ง/หน้า ๒๔/๒๔ กุมภาพันธ์ ๒๕๔๓